Sosiaali- ja terveydenhuoltopalveluita tarjoavan Pihlajalinnan toimitusjohtajana elokuussa aloittanut Aarne Aktan sai viime vuonna niin ikään tuntuvat tulot, jotka tosin tulivat työstä mediayhtiö Talentumin toimitusjohtajana. Aktanin ansiotulot vuonna 2015 olivat yli 295 000 euroa ja hänen pääomatulonsa kipusivat yli 30 000 euroon.

Pihlajalinna on avannut useita vastaanottokeskuksia muun muassa Jämsään ja Kokemäelle. Yritys nousi otsikoihin, kun Tampereen Ikilinnan hoivakodissa työskennelleet työntekijät valittivat liian pienestä henkilöstömäärästä ja työehtosopimusten rikkomuksesta. Valituksia tehneet työntekijät saivat potkut, joita Pihlajalinna perusteli laiminlyönneillä ja vanhusten liikkumisen rajoittamisella.